钦定古今图书集成/明伦汇编/官常典/第405卷 > 北魏
## 钦定古今图书集成/明伦汇编/官常典/第405卷 > 北魏

北魏以“谒者台及大鸿胪掌凡吉凶吊祭。”

按杜佑《通典》：“后魏谒者台，掌凡诸吉凶公事，导相礼
仪。仆射二人，谒者三十人。”　又后魏曰“大鸿胪，掌藩
客朝及吉凶吊祭。”

### 孝文帝太和 年诏议官制定谒者仆射及谒者阶品

按《魏书高祖本纪》不载。按《官氏志》，“自太祖至高祖
初。其内外百官，屡有减置。或事出当时，不为常目。旧
令亡失，无所依据。太和中，高祖诏群寮议定百官，著
于令。谒者仆射从第四品上，谒者从第五品中。
太和二十三年复次职令，以谒者仆射为第六品。”
按《魏书高祖本纪》不载　按《官氏志》，“二十三年高祖
复次职令。及”帝崩，世宗初班行之，以为永制。谒者仆射，第六品上阶。